علي نواز آريسر

علي نواز آريسر، 30 مارچ 1982ع تي ضلعي عمرڪوٽ جي ڳوٺ وائوڙي/انڙآباد سان تعلق رکندڙ محمدقاسم آريسر جي گھر ۾ جنم ورتو. ننڍي عُمر ۾ 15 کان مٿي ڪتاب لکندڙ علي نواز آريسر جيئي سنڌ قومي محاذ جي باني عبدالواحد آريسر جو ويجهو مائٽ آهي. علي نواز سنڌي ادب ۾ ايم.اي. ڪئي آهي ۽ ايم.فِل ريسرچ ورڪ هلندڙ آهي. پاڻ هن وقت سنڌي ٻوليءَ جي با اختيار اداري ۾ ”پروگرام اسسٽنٽ“ طور پنهنجون خدمتون سرانجام ڏئي رهيو آهي.

 تعليم 
علي نواز آريسر پرائمري تعليم گورنمنٽ پرائمري اسڪول محمد قاسم آريسر مان 1992ع ۾ حاصل ڪئي، مئٽرڪ هائير سيڪنڊري اسڪول ڇور مان 1998ع ۾ ۽ انٽرميڊيئٽ هائير سيڪنڊري اسڪول ڇور مان 2001ع ۾ حاصل ڪرڻ کانپوءِ بي. اي (پرائيويٽ) ڊگري ڪاليج عمرڪوٽ مان 2003ع ۾ ۽ سنڌيونيورسٽيءَ مان سال 2010ع ۾ سنڌي ادب ۾ ماسٽرس ڪيائين، هن وقت سنڌ يونيورسٽيءَ مان ايم.فِل سنڌي ادب ۾ ڪري رهيو آهي، سندس تحقيقي مقالي جو عنوان ”سنڌي سفرنامي جو تنقيدي ۽ تحقيقي جائزو“ آهي.

ادارن جو ميمبر
نئين ٽهيءَ جي نوجوان اديب ۽ نقاد علي نواز آريسر سماجي توڙي ادبي تنظيمن ۾ به پنهنجون سرگرميون جاري رکيون آهن، جن ۾  ڪنوينر - سنجها پبليڪيشن قاسم آباد،  ميمبر، ڀٽائي ادبي فورم ڇور، ايڊيٽوريل بورڊ ميمبر، ماهوار ’ڪينجهر‘ حيدرآباد، سلسليوار ’فرينڊس‘ مئگزين حيدرآباد ۽ سلسليوار ’سامروٽي‘ مئگزين ٿرپارڪر شامل آهن. ان کانسواءِ هي صحافت سان به سلهاڙيل رهيو آهي ۽ ’سافڪو‘ اين جي او ۾ به ڪم ڪري چُڪو آهي. ٻارن جي حقن لاءِ جاکوڙيندڙ  اداري ’ساحل‘ نيوز ليٽر اسلام آباد پاران عمرڪوٽ جو خصوصي ميمبر پڻ رهي چڪو آهي.

 ادب ۾
علي نواز آريسر ننڍي عُمر ۾ 16 ڪتاب لکيا ۽ ترتيب ڏنا آهن، سندس ڇپيل ڪتابن ۾ :
 ڪتاب جو نالو    صنف	   سال	   اداروزندگي آزادي ۽ محبت	(عبدالواحد آريسر جون لکڻيون: ترتيب)	2009ع	سنجها پبليڪيشن، قاسم آبادمانجهي مڻيادار	سوانح	2011ع	سنجها پبليڪيشن، قاسم آبادقومي تحريڪ جا شهيد	خاڪا	2014ع	سنڌي ساهت گهر، حيدرآبادجي مون سانڍيا ساهه ۾	خاڪا	2014ع	سنڌي ساهت گهر، حيدرآبادبهار آندا پُٽن جا لاشا	ڀريا سانحو: ترتيب	2014ع	سنڌي ساهت گهر، حيدرآبادچڱو ڀٽائي آءٌ هلان ٿو	صادق فقير بابت: زاهد اوٺي سان گڏ ترتيب	2015ع	سنجها پبليڪيشن، قاسم آبادسنڌي ادب ۾ عورتن جو حصو	ادبي تاريخ	2016ع	سنڌي ساهت گهر، حيدرآبادعشق ۽ محبت جو سفير: سرور سهتو	ترتيب	2016ع	ايلسا پبليڪيشن، حيدرآبادسنڌ هِتي سنڌ هُتيسنڌ هِتي، سنڌ هُتي (علي نواز آريسر) | سنڌ سلامت ڪتاب گهر	ادبي تاريخ	2017ع	انڊيا پريس اُلهاسنگرويو وڻجارو اوهري: چاچا قاسم سومرو	ترتيب	2018ع	چاچا قاسم سومرو يادگار، ڪميٽي

جڏهن ته علي نواز آريسر جي اڻ_ڇپيل ڪتابن ۾  هيٺيان ڪتاب شامل آهن:
 ٻوليءَ  جو بچاءُ ۽ ان جو درست استعمال (سنڌي لئنگئيج اٿارٽيءَ پاران منظور ٿيل)
 سنڌي ٻولي ۽ لاڙي لهجو (سنڌي لئنگئيج اٿارٽيءَ پاران منظور ٿيل)
 سنڌ جي ملهه پهلوان جي تاريخ (احسان لغاري سان گڏ ترتيب) اينٽيڪُئيٽيز ڊپارٽمنٽ پاران منظور ٿيل
 سون ورني سنڌڙي (ناول)
 سنڌي ادب ۾ عورتن جو حصو (ڀاڱو ٻيو)

ان کانسواءِ  علي نواز آريسر جا مختلف اخبارن ۽ رسالن ۾ مقالا ۽ مضمون ڇپيل آهن. علي نواز آريسر حيدرآباد  ۾ رهي ٿو.

خارجي ڳنڍڻا
علي نواز آريسر جا سنڌسلامت ڪتاب گھر تي ٻيا ڪتاب 

 حوالا 

زمرو:اديب
زمرو:سنڌي شخصيتون